Jayson Tatum
Džeisonas Kristoferis Teitamas (angl. Jayson Christopher Tatum, g. 1998 m. kovo 3 d.) – JAV krepšininkas, žaidžiantis NBA lygoje besivaržančioje Bostono „Celtics“ komandoje. Universitete rungtyniavo Diuko „Blue Devils“. 2017 m. NBA naujokų biržoje Bostono „Celtics“ jį pasirinko trečiuoju šaukimu, o 2018 m. jis buvo išrinktas į pirmąją NBA simbolinę naujokų komandą. Teitamas 2022 m. pripažintas naudingiausiu NBA Rytų konferencijos finalo žaidėju ir padėjo „Celtics“ ekipai pasiekti NBA finalą. Su JAV nacionaline krepšinio rinktine iškovojo aukso medalius 2020 m. vasaros olimpinėse žaidynėse Tokijuje. Jam priklauso daugiausiai NBA Visų žvaigždžių rungtynėse pelnytų taškų rekordas (55) ir daugiausiai atkrintamųjų varžybų septintosiose rungtynėse pelnytų taškų rekordas (51).